Istanbul prokuraturasi to‘ntarishga urinish haqidagi ish bo‘yicha tekshiruvni yakunladi

Istanbul prokuraturasi 2016-yil 15-iyulda mamlakatda to‘ntarish uyushtirishga urinish haqidagi ishni tekshirishni yakunladi, deb yozadi “Gazeta.ru”.

“Xususan, Fathulla Gulen rahbarlik qiluvchi FETO terrorchilik oqimining Istanbuldagi harakatlari tekshirildi”, — deya ma’lum qildi Anadolu agentligi.
Sudga terrorchilik faoliyatida gumonlanayotgan 24 kishiga nisbatan ayblov xulosasi yuborildi. Ro‘yxatda Gulendan tashqari, olti nafar general, 17 nafar ofitser bor, ularning to‘qqiz nafari qidiruvda.